Ναθάνιελ Πάλμερ

O Ναθάνιελ Πάλμερ (Nathaniel Brown Palmer, 8 Αυγούστου 1799 - 21 Ιουνίου 1877) ήταν Αμερικανός κυνηγός φώκιας, εξερευνητής, καπετάνιος και σχεδιαστής πλοίων Έδωσε το όνομά του στην Palmer Land της Ανταρκτικής, την οποία ανακάλυψε το 1820 με το πλοίο του, Hero. Γεννήθηκε στο Stonington του Κονέκτικατ και ήταν απόγονος του Γουόλτερ Πάλμερ, ενός από τους ιδρυτές της πόλης.

 Κατά την δεκαετία του 1810, τα δέρματα φώκιας του Ανταρκτικού Ωκεανού είχαν μεγάλη αξία στο εμπόριο με την Κίνα. Ο Πάλμερ υπηρέτησε ως υποπλοίαρχος στο πρώτο ταξίδι του σκάφους Hersilia, κατά τη διάρκεια του οποίου έγινε το πρώτο γνωστό Αμερικανικό σκάφος που προσέγγισε τα Νότια Νησιά Σέτλαντ. Ως εξειδικευμένος και άφοβος κυνηγός φώκιας, ο Πάλμερ πέτυχε την πρώτη του αποστολή στην νεαρή ηλικία των 21 ετών. Το σκάφος του, με το όνομα Hero, είχε μήκος μόλις 14 μέτρα. Ο Πάλμερ κατευθύνθηκε με αυτό νότια στις αρχές του ανταρκτικού καλοκαιριού του 1820 – 1821. Ψάχνοντας ενεργά για νέες αποικίες φώκιας νότια του ακρωτηρίου Χορν, στις 17 Νοεμβρίου 1820 ο Πάλμερ και οι άνδρες του έγιναν οι πρώτοι Αμερικανοί και η τρίτη ομάδα ανθρώπων που ανακάλυψαν την Ανταρκτική Χερσόνησο. Μεγαλύτερα πλοία υπό τις εντολές των Fabian Gottlieb von Bellingshausen και Edward Bransfield είχαν αναφέρει ότι παρατήρησαν γη νωρίτερα μέσα στο 1820. Μαζί με τον Άγγλο κυνηγό φώκιας George Powell, ο Πάλμερ ανακάλυψε επίσης το κοντινό αρχιπέλαγος των Νότιων Ορκάδων. Αφού ολοκλήρωσε μια επιτυχημένη σταδιοδρομία ως κυνηγός φώκιας, ο Πάλμερ, σε νεαρή ακόμη ηλικία, έστρεψε την προσοχή του στην διακυβέρνηση ταχύπλοων πλοίων για ταχεία μεταφορά εμπορευμάτων. Το 1843, ο Πάλμερ ανέλαβε ως καπετάνιος το πλοίο Paul Jones στο παρθενικό του ταξίδι από τη Βοστώνη στο Χονγκ Κονγκ, που διήρκεσε 111 ημέρες. Με τον νέο του αυτό ρόλο, ο καπετάνιος από το Κονέκτικατ ταξίδεψε πολλές από τις κύριες διαδρομές ιστιοπλοΐας σε όλο τον κόσμο. Παρατηρώντας τα πλεονεκτήματα και τις αδυναμίες των ιστιοπλοϊκών πλοίων της εποχής του, ο Πάλμερ πρότεινε και σχεδίασε βελτιώσεις στα ύφαλα και τα ξάρτια τους. Οι βελτιώσεις τον ανέδειξαν συνσχεδιαστή του πλοίου clipper στα μέσα του 19ου αιώνα. Ο Πάλμερ αγόρασε την οικία του καπετάνιου Loper στο Southington του Κονέκτικατ το 1836. Η οικογένεια Loper ήταν κυρίως φαλαινοθήρες στην περιοχή του East Hampton στο Long Island. Ο Jacob Loper είχε τέσσερις γιους που έφεραν την φαλαινοθηρία στο Ναντάκετ της Μασαχουσέτης, στο Delaware Bay στη νότια Νέα Υερσέη και στο Southington του Κονέκτικατ. Ο περίπλοκος χαρακτήρας του Ismael στο Moby Dick βασίζεται σε γεγονότα της ζωής ενός από τα παιδιά του, ο οποίος ήταν ο μόνος επιζών ενός ναυαγίου που συνέβη το 1835 στην Ιαπωνία, στο οποίο χάθηκαν όλοι εκτός του νεαρού James Loper, ο οποίος επέπλεε πάνω σε ένα φέρετρο για μια εβδομάδα. Στην βιβλιοθήκη του σπιτιού του Loper ο Πάλμερ βρήκε πολλούς παλιούς χάρτες, συμπεριλαμβανομένων δύο από τις ακτές της Ανταρκτικής, που έφτιαξαν οι Loper όσο εργάζονταν για την Ολλανδική Εταιρία Ανατολικών Ινδιών. Η οικογένεια Loper εφηύρε το "All Found", που σήμαινε ότι το αγκυροβόλιο και το φαγητό δεν αφαιρούνται από την αμοιβή των ναυτικών, διασφαλίζοντας έτσι πρόθυμα πληρώματα για τον Τζέιμς Λούπερ. Σκλάβοι που διέφυγαν προσέρχονταν επίσης, καθώς όλοι οι ναυτικοί πληρώνονταν με τον ίδιο μισθό. Όλοι οι Αφροαμερικανοί με το επώνυμο Loper εντοπίζουν τη γενεαλογία τους από τότε, καθώς πήραν το επώνυμό τους από την ολλανδική οικογένεια Loper. Μεταξύ 1852 και 1854 ο Πάλμερ έχτισε το σπίτι του στο Στόνινγκτον, το οποίο σήμερα είναι γνωστό ως η Οικία Nathaniel B. Palmer (Capt. Nathaniel B. Palmer House). Το σπίτι είναι χτισμένο σε μεταβατικό στιλ που συνδυάζει στοιχεία ελληνικής αναβίωσης και βικτοριανού ιταλικού στυλ. Ορίστηκε Εθνικό Ιστορικό Μνημείο το 1996 και σήμερα είναι η έδρα της Ιστορικής Εταιρείας Stonington. Ο Πάλμερ έκλεισε την καριέρα του στην ιστιοπλοΐα και εγκαταστάθηκε στη γενέτειρά του στο Στόνινγκτον ως επιτυχημένος ιδιοκτήτης πλοίων που εκμεταλλεύονταν άλλοι. Πέθανε στο Σαν Φρανσίσκο στις 21 Ιουνίου 1877, σε ηλικία 77 ετών. Το Palmer Land, μέρος της χερσονήσου της Ανταρκτικής, καθώς και το αρχιπέλαγος Πάλμερ, ονομάστηκαν έτσι προς τιμήν του. Το πρόγραμμα επιστήμης και έρευνας της Ανταρκτικής που διαχειρίζεται η κυβέρνηση των ΗΠΑ συνεχίζει να υπενθυμίζει το ρόλο του Πάλμερ στην εξερεύνηση της περιοχής της Ανταρκτικής. Ο σταθμός Palmer, που βρίσκεται στα νησιά που εξερεύνησε, το πλοίο N.B. Palmer (που κατασκευάστηκε από τον Jacob Aaron Westervelt) και το παγοθραυστικό RV <i id="mwQQ">Nathaniel B. Palmer</i> πήραν το όνομά τους από τον καπετάνιο Πάλμερ. Το Hero Bay, στα Νότια Σέτλαντ, πήρε το όνομά του από το πλοίο Hero του Πάλμερ, ένα από τα σκάφη με τα οποία έφτασε στα νησιά το 1820-21. Επίσης από τον σκάφος Hero πήρε το όνομά του ο Hero Rupes, ένας γκρεμός που ανακαλύφθηκε στο νότιο ημισφαίριο του πλανήτη Ερμή το 1973. Στις 14 Σεπτεμβρίου 1988, η Ταχυδρομική Υπηρεσία των ΗΠΑ εξέδωσε σφραγίδα προς τιμήν του Ναθάνιελ Πάλμερ. Το σπίτι του στο Στόνινγκτον, το Capt. Nathaniel B. Palmer House, ανακηρύχθηκε Εθνικό Ιστορικό Μνημείο το 1996. Σύμφωνα με τα αρχεία του Κονέκτικατ, ξεκίνησε το 1826 από την οικογένεια Loper. Η Mason Service Association of North America δημοσίευσε ένα Δελτίο τον Μάρτιο του 2007, από το οποίο προκύπτει σχέση του με την Τεκτονική Αδελφότητα. Spears, John Randolph (1922). Captain Nathaniel Brown Palmer: an old-time sailor of the sea. New York: The Macmillan Co. n.b. palmer.